ai4bharat/Pralekha huggingface dataset:
ഗ്രാമീണ വികസന മന്ത്രാലയം
ഗരിബ് കല്യാണ് പായ്ക്കേജ് പ്രകാരമുള്ള ഏപ്രിലിലെ തുക സ്ത്രീകള്ക്ക് നേരിട്ട് ജന്ധന് അക്കൗണ്ടിലേക്ക് കൈമാറി തുടങ്ങി
പ്രധാന് മന്ത്രി ജന്ധന് യോജനയിലെ സ്ത്രീകളായ അക്കൗണ്ട് ഉടമകള്ക്ക് 2020 ഏപ്രില് മാസത്തേക്കുള്ള 500 രൂപയുടെ വിതരണം ഗ്രാമവികസന മന്ത്രാലയം ആരംഭിച്ചു. സ്ത്രീകളുടെ വ്യക്തിഗത അക്കൗണ്ടുകളിലേക്ക് 2020 ഏപ്രില് 2 മുതല് പണം ക്രെഡിറ്റ് ചെയ്ത് തുടങ്ങി.
പ്രധാന് മന്ത്രി ഗരിബ് കല്യാണ് പായ്ക്കേജിനു കീഴില് പ്രധാന് മന്ത്രി ജന്ധന് അക്കൗണ്ട് ഉള്ള സ്ത്രീകള്ക്ക് അടുത്ത് മൂന്നു മാസത്തേയ്ക്ക് 500 രൂപ വീതം ഓരോ മാസവും ആശ്വാസധനമായി നല്കുമെന്ന് 2020 മാര്ച്ച് 26 ന് ധനമന്ത്രി പ്രഖ്യാപിച്ചിരുന്നു.
സാമൂഹിക അകലം പാലിച്ചുകൊണ്ട് മുറപ്രകാരം പണം പിന്വലിക്കുന്നതിന് ശാഖകളിലും ബിസിനസ് കറസ്പോണ്ടന്റ്, എടിഎം എ്ന്നിവിടങ്ങളിലും ഗുണഭോക്താക്കളുടെ തിരക്ക് നിയന്ത്രിക്കുവാന് സാമ്പത്തിക സേവന വിഭാഗം ബാങ്കുകളോട് നിര്ദ്ദേശിച്ചിട്ടുണ്ട്. താഴെ പറയുന്ന ക്രമത്തിലായിരിക്കും പണം വിതരണം. ഇതിനു മാനദണ്ഡമായി സ്വീകരിച്ചിരിക്കുന്നത് ഗുണഭോക്താവിന്റെ അക്കൗണ്ട് നമ്പരിന്റെ അവസാന അക്കമാണ്.
0,1 എന്നീ നമ്പരുകള്ക്ക് 2020 ഏപ്രില് 3-ാം തിയതി
2,3 എന്നീ നമ്പരുകള്ക്ക് 2020 ഏപ്രില് 4-ാം തിയതി
4,5 എന്നീ നമ്പരുകള്ക്ക് 2020 ഏപ്രില് 7-ാം തിയതി
6,7 എന്നീ നമ്പരുകള്ക്ക് 2020 ഏപ്രില് 8-ാം തിയതി
8,9 എന്നീ നമ്പരുകള്ക്ക് 2020 ഏപ്രില് 9-ാം തിയതി
2020 ഏപ്രില് 9 നു ശേഷം പണം വാങ്ങാത്ത ഗുണഭോക്താക്കള്ക്ക് ബിസിനസ് കറസ്പോണ്ടന്റ്, അല്ലെങ്കില് ബാങ്ക് ശാഖ എന്നിവിടങ്ങളില് ഏതു പ്രവൃത്തി ദിനത്തിലും സാധാരണ പ്രവൃത്തി സമയങ്ങളില് എത്തി ഇടപാടു നടത്താം. ബാങ്കുകള് ഈ പണം ഗുണഭോക്താവിന്റെ അക്കൗണ്ടില് ചേര്ക്കും. ഈ വിവരം എല്ലാ ഗുണഭോക്താക്കളെയും എസ്എംഎസ് വഴി അറിയിക്കാന് ബാങ്കുകളോടും നിര്ദ്ദേശിച്ചിട്ടുണ്ട്.
എസ്എംഎസ് സന്ദേശങ്ങള്ക്കുപരി ടിവി ചാനലുകള്, അച്ചടി മാധ്യമങ്ങള്, കേബിള് ടിവി, എഫ് എം റേഡിയോ തുടങ്ങിയ വഴിയും പ്രാദേശികമായ പ്രചാരണം നല്കണം. സാമൂഹിക അകലം പാലിക്കുന്നതിനും തിരക്ക് പരമാവധി ഒഴിവാക്കുന്നതിനുമാണ് ക്രമം പാലിക്കണം എന്നു നിഷ്കര്ഷിക്കുന്നത്.
ഈ പശ്ചാത്തലത്തില് ഉടന് തന്നെ സംസ്ഥാന ഗവണ്മെന്റുകളുമായി ബന്ധപ്പെട്ട് ശാഖകള്ക്കും എടിഎമ്മുകള്ക്കും ബിസിനസ് കറസ്പോണ്ടന്റ് കിയോസ്കുകള്ക്കും സഹായകമായ സുരക്ഷ ക്രമീകരണങ്ങള് ആവശ്യപ്പെടാന് സംസ്ഥാന തല ബാങ്കേഴ്സ് കമ്മിറ്റി കണ്വീനര്മാരോട് നിര്ദ്ദേശിച്ചിട്ടുണ്ട്.
പണം വിതരണം സുഗമമാക്കാന് ബാങ്കുകള്ക്ക് സഹായം നല്കാന് സംസ്ഥാന ഗവണ്മെന്റ് ജില്ലാ ഭരണകൂടങ്ങള്ക്കും പൊലീസിനും നിര്ദ്ദേശം നല്കണം. ഇക്കാര്യത്തില് യുക്തമായ നിര്ദ്ദേശങ്ങള് ശാഖകള്ക്കും ബിസിനസ് കറസ്പോണ്ടന്റുമാര്ക്കും നലാകാന് എല്ലാ പൊതു, സ്വകാര്യ മേഖല ബാങ്ക് മേധാവികളോടും ആവശ്യപ്പെട്ടിട്ടുണ്ട്.
(
ഭവന, നഗരദാരിദ്ര ലഘൂകരണ മന്ത്രാലയം
ഓപ്പൺ ഡാറ്റ വാരാചരണത്തിന് തുടക്കമായി
ന്യൂ ഡൽഹി : ജനുവരി 17 , 2022
ഓപ്പൺ ഡാറ്റാ വാരാചരണത്തിന് തുടക്കമിടുന്നതായി കേന്ദ്ര ഭവനനിർമാണ നഗരകാര്യ മന്ത്രാലയം ഇന്ന് പ്രഖ്യാപിച്ചു . ഓപ്പൺ ഡാറ്റാ സംവിധാനങ്ങളിലേക്കുള്ള മാറ്റം, ഇന്ത്യയുടെ നഗര സംവിധാനങ്ങളിലെ നൂതനാശയവത്കരണം പ്രോത്സാഹിപ്പിക്കുന്നത് ലക്ഷ്യമിട്ടാണ്ഈ നീക്കം .ഓപ്പൺ ഡാറ്റാ യുടെ അവബോധം, അവയുടെ ഉപയോഗം എന്നിവയ്ക്ക് കൂടുതൽ പ്രചാരം നൽകുന്നതിനായി മന്ത്രാലയം നടപ്പാക്കുന്ന നിരവധി മുന്നേറ്റങ്ങളുടെ ഭാഗമായാണ് ഇത്.
ജനുവരി മൂന്നാം വാരത്തിൽ,  ആണ് വാരാചരണം സംഘടിപ്പിക്കുന്നത് .
പരിപാടിയിൽ രാജ്യത്തെ 100 സ്മാർട്ട് സിറ്റികൾ പങ്കെടുക്കും . സ്മാർട്ട് സിറ്റി ഓപ്പൺ ഡാറ്റാ പോർട്ടലിൽ ഉന്നതനിലവാരമുള്ള ഡാറ്റ സെറ്റുകൾ, ഡാറ്റാ ബ്ലോഗുകൾ എന്നിവ പ്രസിദ്ധീകരിക്കുന്നതാണ്
നിലവിൽ 3800 ലേറെ ഡാറ്റാ സെറ്റുകളും അറുപതോളം ഡാറ്റ സ്റ്റോറികളും പോർട്ടലിൽ ലഭ്യമാക്കിയിട്ടുണ്ട്. താൽപര്യപ്പെടുന്നവർക്ക് ഇവ വിശകലനം ചെയ്ത്, പുതിയ നിഗമനങ്ങൾ വികസിപ്പിക്കാവുന്നതാണ്
വർദ്ധിച്ച മികവ്, സുതാര്യത, നൂതനാശയ രൂപീകരണത്തിലെ വളർച്ച, സാമ്പത്തിക പുരോഗതി തുടങ്ങിയ ഓപ്പൺ ഡാറ്റയുടെ ഗുണഫലങ്ങൾ പ്രദർശിപ്പിക്കുന്നത് ലക്ഷ്യമിട്ടുള്ളതാണ് പരിപാടി . രണ്ടു ഭാഗങ്ങളായാണ് പരിപാടി നടക്കുക. ആദ്യഘട്ടത്തിൽ ഡാറ്റാ സെറ്റുകൾ, ചിത്രീകരണങ്ങൾ, ഡാറ്റാ ബ്ലോഗ്ഗുകൾ, API കൾ എന്നിവ സ്മാർട്ട് സിറ്റി ഓപ്പൺ ഡാറ്റാ പോർട്ടലിൽ 2022 ജനുവരി 17 മുതൽ ജനുവരി 20 വരെ ചേർക്കപ്പെടുന്നതാണ് . രണ്ടാമതായി 2022 ജനുവരി 21ന് എല്ലാ സ്മാർട്ട് സിറ്റികളും ഡാറ്റാ ദിനം ആഘോഷിക്കും
രാജ്യത്തെമ്പാടും, എല്ലാ സ്മാർട്ട് സിറ്റികളിലും ഡാറ്റാ ദിനം ആഘോഷിക്കുന്നതാണ് . സിറ്റികൾ തിരഞ്ഞെടുക്കുന്ന വ്യത്യസ്ത ഡാറ്റാ ട്രാക്കുകൾ സംബന്ധിച്ച ചർച്ചകൾ, സെമിനാറുകൾ, ഹാക്ക ത്തോണുകൾ, പ്രദർശനങ്ങൾ, പരിശീലനങ്ങൾ തുടങ്ങിയവ ഇതിൽ ഉൾപ്പെടും. സർക്കാർ ഏജൻസികൾ, സ്വകാര്യ സ്ഥാപനങ്ങൾ, ശാസ്ത്ര -അക്കാദമിക സ്ഥാപനങ്ങൾ, വ്യാപാര സംരംഭങ്ങൾ, സ്റ്റാർട്ടപ്പുകൾ, പൊതുസമൂഹം തുടങ്ങി സമൂഹത്തിന്റെ നാനാ തുറകളിൽപ്പെട്ട വ്യക്തികൾ ദിനാഘോഷങ്ങളിൽ പങ്കെടുക്കും
https://smartcities.data.gov.in/എന്ന വിലാസത്തിൽ പോർട്ടൽ ലഭ്യമാണ്
IE/SKY
(Visitor Counter : 180
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി മ്യാന്മര് സ്റ്റേറ്റ് കൗൺസിലർ ഡൗ ഓങ് സാന് സൂ ചിയുമായി ഫോണില് സംസാരിച്ചു.
മ്യാന്മര് റിപ്പബ്ലിക് സ്റ്റേറ്റ് കൗൺസിലർ ഡൗ ഓങ് സാന് സൂ ചി യുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് ടെലഫോണില് ആശയവിനിമയം നടത്തി.
കൊവിഡ് 19 ആഭ്യന്തരമായും മേഖലയിലും വരുത്തിയിരിക്കുന്ന സ്ഥിതിവിശേഷം രണ്ടു നേതാക്കളും ചര്ച്ച ചെയ്യുകയും രണ്ടു രാജ്യങ്ങളിലും പകര്ച്ചവ്യാധി വ്യാപനം നേരിടാന് സ്വീകരിച്ച നടപടികള് പരസ്പരം അറിയിക്കുകയും ചെയ്തു.
അയല്പക്കം ആദ്യം എന്ന ഇന്ത്യയുടെ നയത്തിൽ മ്യാന്മാറിന്റെ പ്രാധാന്യം കണക്കിലെടുത്തു് കൊവിഡുമായി ബന്ധപ്പെട്ടു മ്യാന്മറിനുണ്ടാകുന്ന ആരോഗ്യ, സാമ്പത്തിക പ്രത്യാഘാതങ്ങള് ലഘൂകരിക്കുന്നതിന് സാധ്യമായതെല്ലാം ചെയ്യാനുള്ള സന്നദ്ധത പ്രധാനമന്ത്രി അടിവരയിട്ട് അറിയിച്ചു.
ഇന്ത്യയിലുള്ള മ്യാന്മര് പൗരരുടെ ക്ഷേമത്തിനു വേണ്ട പിന്തുണ നല്കുമെന്ന് പ്രധാനമന്ത്രി ഉറപ്പു നല്കി; മ്യാന്മറിലെ ഇന്ത്യന് പൗരര്ക്കു മ്യാന്മര് ഭരണകൂടം നല്കുന്ന സഹകരണത്തിനു നന്ദി അറിയിക്കുകയും ചെയ്തു.
കൊവിഡിന് എതിരേ ഇന്നും ഭാവിയിലും യോജിച്ചു പ്രവര്ത്തിക്കാനും മികച്ച ബന്ധം നിലനിര്ത്താനും നേതാക്കള് പരസ്പര സന്നദ്ധത അറിയിച്ചു.
(
രാജ്യരക്ഷാ മന്ത്രാലയം
ഐ എൻ എസ് തബാർ
(ന്യൂ ഡൽഹി: സെപ്റ്റംബർ 22 , 2021
സൗഹൃദ രാജ്യങ്ങളുമായുള്ള സൈനിക സഹകരണം മെച്ചപ്പെടുത്തുന്നതിനായി, ഇന്ത്യൻ നാവിക കപ്പൽ ഐ എൻ എസ് തബാർ 2021 ജൂൺ 13 മുതൽ അന്താരാഷ്ട്ര ജലദൗത്യത്തിൽ വിന്യസിക്കപ്പെട്ടിരുന്നു. ഈ കാലയളവിൽ ,ഐ എൻ എസ് തബാർ യൂറോപ്പിലെയും ആഫ്രിക്കയിലെയും ഒൻപത് രാജ്യങ്ങളിൽ 11 പോർട്ട് കോളുകൾ നടത്തി, ഏകദേശം 20,000 നോട്ടിക്കൽ മൈലുകൾ തരണം ചെയ്തു.
കപ്പലിന്റെ തുറമുഖ സന്ദർശനങ്ങൾ ആതിഥേയ രാജ്യങ്ങളുമായി വിവിധ സാമൂഹികവും തൊഴിൽപരവുമായ ഇടപെടലുകൾക്കു സാക്ഷ്യം വഹിച്ചു .
കപ്പൽ വിദേശ നാവികസേനയുമായുള്ള പന്ത്രണ്ട് സമുദ്ര പങ്കാളിത്ത അഭ്യാസങ്ങളും കടലിലെ പ്രമുഖ ഉഭയകക്ഷി അഭ്യാസങ്ങളായ കൊങ്കൺ 21, ഇന്ദ്ര-നാവികസേന 21 എന്നിവയിലും പങ്കെടുത്തു. ഇതിൽ സുഡാനീസ് നാവികസേനയുമായും . റോയൽ നോർവീജിയൻ നാവികസേനയുമായും , അൾജീരിയൻ നാവികസേനയുമായും നടന്ന നാവികാഭ്യാസങ്ങൾ ആദ്യമായി നടത്തപെടുകയാണ്.
റഷ്യയിലെ സെന്റ് പീറ്റേഴ്സ്ബർഗിൽ നടന്ന റഷ്യൻ നാവികസേനയുടെ 325 -ാം വാർഷികാഘോഷങ്ങളിലും ഐഎൻഎസ് തബാർ പങ്കെടുത്തു. നാവികസേനാ മേധാവി അഡ്മിറൽ കരംബീർ സിംഗും പ്രസ്തുത പരിപാടിയിൽ പങ്കെടുത്തു.
ഈ പ്രവർത്തന വിന്യാസം വിജയകരമായി പൂർത്തിയാക്കിയ ശേഷം, ഐഎൻഎസ് തബാർ ഇപ്പോൾ ഏദൻ ഉൾക്കടലിലും പേർഷ്യൻ ഉൾക്കടലിലും പട്രോളിംഗിനായി വിന്യസിച്ചിരിക്കുന്നു.
ക്യാപ്റ്റൻ മഹേഷ് മംഗിപുടിയുടെ നേതൃത്വത്തിലുള്ള ഐഎൻഎസ് തബാർ ഒരു സ്റ്റെൽത്ത് യുദ്ധക്കപ്പലാണ്, 300 ജീവനക്കാരുള്ള ഈ കപ്പൽ വെസ്റ്റേൺ ഫ്ലീറ്റിന്റേതാണ്.
IE
പ്രധാനമന്ത്രിയുടെ ഓഫീസ്
മൈക്രോസോഫ്റ്റ് കോര്പ്പറേഷന് ചെയര്മാനും സിഇഒയുമായ സത്യ നാദെല്ലയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി നരേന്ദ്ര മോദി, മൈക്രോസോഫ്റ്റ് കോര്പ്പറേഷന്റെ ചെയര്മാനും സിഇഒയുമായ സത്യ നാദെല്ലയുമായി കൂടിക്കാഴ്ച നടത്തി.
സാങ്കേതികവിദ്യയിലും നവീകരണത്തിലുമുള്ള ഇന്ത്യയുടെ കുതിപ്പ് സാങ്കേതികാധിഷ്ഠിത വളര്ച്ചയുടെ യുഗത്തിലേക്ക് നയിക്കുകയാണ് എന്ന് അദ്ദേഹം പറഞ്ഞു.
പ്രധാനമന്ത്രിയുടെ ട്വീറ്റ് ഇങ്ങനെ.
'നിങ്ങളെ കണ്ടതില് സന്തോഷം സത്യ നാദെല്ല. സാങ്കേതികവിദ്യയിലും നവീകരണത്തിലുമുള്ള ഇന്ത്യയുടെ കുതിപ്പ് സാങ്കേതികാധിഷ്ഠിത വളര്ച്ചയുടെ യുഗത്തിലേക്ക് നയിക്കുകയാണ്. നമ്മുടെ യുവജനത ഭൂമിയെ പരിവര്ത്തനം ചെയ്യാന് കഴിവുള്ള ആശയങ്ങളാല് സമ്പുഷ്ടമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 152.89 കോടി പിന്നിട്ടു
(ന്യൂ ഡൽഹി: ജനുവരി 11 , 2021
കഴിഞ്ഞ 24 മണിക്കൂറിൽ 92 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 152.89 കോടി  കടന്നു. 1,63,81,175 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 69,959 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,45,70,131. ആയി. ദേശീയ രോഗമുക്തി നിരക്ക് 96.36%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,68,063 പേർക്കാണ്. നിലവിൽ രാജ്യത്ത് ചികിത്സയിലുള്ളത് 8,21,446 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 2.29 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,79,928
പരിശോധനകൾ നടത്തി. ആകെ 69.31 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 8.85 ശതമാനമാണ്. പ്രതിദിന രോഗസ്ഥിരീകരണ നിരക്ക് 10.64 ശതമാനമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി റോമിൽ എത്തിച്ചേർന്നു.
16-ാമത് ജി-20 ഉച്ചകോടിയിൽ പങ്കെടുക്കുന്നതിനായി പ്രധാനമന്ത്രി ശ്രീ നരേന്ദ്ര മോദി റോമിലെത്തി.
ഇറ്റാലിയൻ ഗവണ്മെന്റിലെ മുതിർന്ന ഉദ്യോഗസ്ഥരും ഇറ്റലിയിലെ ഇന്ത്യൻ അംബാസഡറും ചേർന്ന് പ്രധാനമന്ത്രിയെ സ്വീകരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പ്രധാന ആഗോള പ്രശ്നങ്ങൾ ചർച്ച ചെയ്യുന്നതിനുള്ള ഒരു മുഖ്യവേദിയായ ജി -20 ഉച്ചകോടിയിൽ പങ്കെടുക്കാൻ റോമിൽ ഇറങ്ങി. ഈ റോം സന്ദർശനത്തിലെ മറ്റ് പരിപാടികൾക്കായി ഞാൻ കാത്തിരിക്കുന്നു."
റോഡ് ഗതാഗത, ഹൈവേ മന്ത്രാലയം
അസാധുവായതും പ്രവര്ത്തനക്ഷമമല്ലാത്തതുമായ ഫാസ്ടാഗുള്ള വാഹനങ്ങള്ക്ക് ഇരട്ടി ടോള് ഫ്രീ ഈടാക്കും
ന്യൂഡല്ഹി, മെയ് 16,2020:
ടോള്പ്ലാസകളിലെ ഫാസ്റ്റ്ടാഗ് ലൈനില് സാധുവായതും പ്രവര്ത്തനക്ഷമവുമായ ഫാസ്ടാഗ് ഇല്ലാതെ പ്രവേശിക്കുന്ന വാഹനങ്ങളില് നിന്ന് അവയുടെ ഇനം അനുസരിച്ച് സാധാരണ ബാധകമായ ടോള് നിരക്കിന്റെ ഇരട്ടി ഈടാക്കും. ഇതിനായി 2008 ലെ ദേശീയപാതാ ഫീസ്  നിയമം ഭേദഗതി ചെയ്ത്് കേന്ദ്ര റോഡ് ഗതാഗത ഹൈവേ മന്ത്രാലയം മെയ് 15 ന് വിജ്ഞാപനം പുറപ്പെടുവിച്ചു.
ഭേദഗതിക്കു മുമ്പു ഫാസ്ടാഗ് ഇല്ലാതെ ഫാസ്ടാഗ് ലെനില് പ്രവേശിക്കുന്ന വാഹനങ്ങള് മാത്രമാണ് പിഴ അടക്കേണ്ടിയിരുന്നത്. ഇനി ഫാസ്ടാഗ് ഉണ്ടായിരുന്നിട്ടും അത് പ്രവര്ത്തനക്ഷമല്ലെങ്കിലും ഇരട്ടി പിഴ നല്കേണ്ടി വരും.
(
പ്രധാനമന്ത്രിയുടെ ഓഫീസ്
രാജസ്ഥാനിലെ ജലോറിലുണ്ടായ വാഹനാപകടത്തില് മരണമടഞ്ഞവര്ക്ക് പ്രധാനമന്ത്രിയുടെ അനുശോചനം
രാജസ്ഥാനിലെ ജലോറില് വാഹനാപകടത്തില് ജീവന് നഷ്ടപ്പെട്ടതില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഈ ദുഃഖകരമായ വേര്പാട് താങ്ങാനുള്ള ശക്തി കുടുംബങ്ങള്ക്ക് ലഭിക്കട്ടെയെന്ന് അദ്ദേഹം പ്രാര്ത്ഥിച്ചു.
ഒരു പിഎംഒ ട്വീറ്റ് പറഞ്ഞു:
'രാജസ്ഥാനിലെ ജലോറിലുണ്ടായ വാഹനാപകടം അങ്ങേയറ്റം ദുഃഖകരമാണ്. ഇതില് ജീവന് നഷ്ടപ്പെട്ടവരുടെ കുടുംബങ്ങളോട് ഞാന് അനുശോചനം രേഖപ്പെടുത്തുന്നു. ദുഃഖത്തിന്റെ ഈ വേളയില് ദൈവം അവര്ക്ക് ശക്തി നല്കട്ടെ: പ്രധാനമന്ത്രി @narendramodi
--ND--
(राजस्थान के जालौर में हुई सड़क दुर्घटना अत्यंत दुखद है। इसमें जिन लोगों को जान गंवानी पड़ी है, उनके परिजनों के प्रति मैं अपनी संवेदना व्यक्त करता हूं। ईश्वर दुख की इस घड़ी में उन्हें संबल प्रदान करे: PM @narendramodi
— PMO India  June 28, 2022
പ്രധാനമന്ത്രിയുടെ ഓഫീസ്
ഭീകരവാദ ധനസഹായം ചെറുക്കുന്നത് സംബന്ധിച്ച മൂന്നാമത് 'ഭീകരതയ്ക്ക് പണമില്ല' മന്ത്രിതല സമ്മേളനത്തിൽ പ്രധാനമന്ത്രി ഉദ്ഘാടന പ്രസംഗം നടത്തും.
ഭീകരവാദ ധനസഹായം ചെറുക്കുന്നത് സംബന്ധിച്ച് ന്യൂഡൽഹിയിലെ ഹോട്ടൽ താജ് പാലസിൽ നടക്കുന്ന മൂന്നാമത് 'ഭീകരതയ്ക്ക് പണമില്ല' മന്ത്രിതല സമ്മേളനത്തിൽ  നവംബർ 18 ന് രാവിലെ 9:30 ന് പ്രധാനമന്ത്രി ശ്രീ. നരേന്ദ്ര മോദി ഉദ്ഘാടന പ്രസംഗം നടത്തും.
നവംബർ 18-19 തീയതികളിൽ സംഘടിപ്പിക്കുന്ന ദ്വിദിന സമ്മേളനം ഭീകരവാദ ധനസഹായം ചെറുക്കുന്നത് സംബന്ധിച്ച നിലവിലെ അന്താരാഷ്ട്ര ഭരണക്രമത്തിന്റെ ഫലപ്രാപ്തിയെക്കുറിച്ചും ഉയർന്നുവരുന്ന വെല്ലുവിളികളെ അഭിമുഖീകരിക്കുന്നതിന് ആവശ്യമായ നടപടികളെക്കുറിച്ചും ചർച്ച ചെയ്യുന്നതിനായി പങ്കെടുക്കുന്ന രാജ്യങ്ങൾക്കും സംഘടനകൾക്കും സവിശേഷമായ ഒരു വേദി വാഗ്ദാനം ചെയ്യും. 2018 ഏപ്രിലിൽ പാരീസിലും 2019 നവംബറിൽ മെൽബണിലും നടന്ന മുമ്പത്തെ രണ്ട് സമ്മേളനങ്ങളുടെ നേട്ടങ്ങളും പഠനങ്ങളും വിലയിരുത്തും. ഒപ്പം ഭീകര വാദികൾക്ക് സാമ്പത്തിക സഹായം നിഷേധിക്കുന്നതിലെ ആഗോള സഹകരണം വർദ്ധിപ്പിക്കുന്നതിന് പ്രവർത്തിക്കുകയും ചെയ്യും. മന്ത്രിമാർ, ബഹുമുഖ സംഘടനാ മേധാവികൾ, ഫിനാൻഷ്യൽ ആക്ഷൻ ടാസ്ക് ഫോഴ്സ്  പ്രതിനിധികൾ എന്നിവരുൾപ്പെടെ ലോകത്തെമ്പാടും നിന്നുള്ള 450 പ്രതിനിധികൾ സമ്മേളനത്തിൽ പങ്കെടുക്കും.
'ഭീകരവാദത്തിലും ഭീകരവാദ ധനസഹായത്തിലുമുള്ള ആഗോള പ്രവണതകൾ', 'ഭീകരവാദത്തിനായുള്ള ഔപചാരികവും അനൗപചാരികവുമായ ഫണ്ടുകളുടെ ഉപയോഗം', 'നൂതന സാങ്കേതിക വിദ്യകളും ഭീകരവാദ ധനസഹായവും, ഭീകരവാദ ധനസഹായം ചെറുക്കുന്നതിനുള്ള അന്താരാഷ്ട്ര സഹകരണത്തിലെ വെല്ലുവിളികൾ " എന്നീ വിഷയങ്ങൾ കേന്ദ്രീകരിച്ചാകും സമ്മേളനത്തിലെ ചർച്ച.
--ND--
(
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
കേന്ദ്ര മത്സ്യബന്ധന- മൃഗസംരക്ഷണ- ക്ഷീരവികസന മന്ത്രി ശ്രീ പർഷോത്തം രൂപാലയുടെയും സഹമന്ത്രി ഡോ. എൽ മുരുകന്റെയും നേതൃത്വത്തിലുള്ള ഉന്നതതല പ്രതിനിധി സംഘം 2023 ഓഗസ്റ്റ് 21 മുതൽ 24 വരെ നോർവേ സന്ദർശിക്കും
മത്സ്യബന്ധനം, ജലക്കൃഷി മേഖലകളിൽ ഇന്ത്യയും നോർവേയും തമ്മിലുള്ള ഉഭയകക്ഷി സഹകരണം ശക്തിപ്പെടുത്തുന്നതിന് സന്ദർശനം ലക്ഷ്യമിടുന്നു
കേന്ദ്ര മത്സ്യബന്ധന - മൃഗസംരക്ഷണ- ക്ഷീരവികസന മന്ത്രി ശ്രീ പർഷോത്തം രൂപാലയുടെയും സഹമന്ത്രി ഡോ. എൽ മുരുകന്റെയും നേതൃത്വത്തിലുള്ള ഉന്നതതല പ്രതിനിധി സംഘം 2023 ഓഗസ്റ്റ് 21 മുതൽ 24 വരെ നോർവേ സന്ദർശിക്കും. ജോയിന്റ് സെക്രട്ടറി , മത്സ്യബന്ധന വകുപ്പിലെ മറ്റ് മുതിർന്ന ഉദ്യോഗസ്ഥർ എന്നിവരും പ്രതിനിധി സംഘത്തിലുണ്ടാകും.
2010 മാർച്ചിൽ ഇരു രാജ്യങ്ങളും ഒപ്പുവച്ച ധാരണാപത്രം അനുസരിച്ച് മത്സ്യബന്ധനം, ജലക്കൃഷി മേഖലയിൽ ഇന്ത്യയും നോർവേയും തമ്മിലുള്ള ഉഭയകക്ഷി സഹകരണം ശക്തിപ്പെടുത്തുകയാണ് സന്ദർശനത്തിന്റെ പ്രധാന ലക്ഷ്യം. നോർവീജിയൻ മത്സ്യബന്ധന- സമുദ്ര നയ മന്ത്രി ബിയോർനാർ സെൽനെസ് സ്കജറാൻ, നോർവേയിലെ വാണിജ്യ- വ്യവസായ- മത്സ്യബന്ധന മന്ത്രാലയം സ്റ്റേറ്റ് സെക്രട്ടറി ക്രിസ്റ്റീന സിഗുർസ്ഡോട്ടിർ ഹാൻസെൻ, മറ്റ് ഉദ്യോഗസ്ഥർ എന്നിവരുമായി മത്സ്യബന്ധന വികസനം, വിഭവപരിപാലനം, ഗവേഷണം, നവീകരണം, വ്യാപാരം എന്നിവയുടെ വിവിധ വശങ്ങളെക്കുറിച്ചു പ്രതിനിധി സംഘം ഉഭയകക്ഷി ചർച്ചകൾ നടത്തും.
2023 ഓഗസ്റ്റ് 22 മുതൽ 24 വരെ നോർവേയിലെ ട്രോൻഡ്ഹൈമിൽ നടക്കുന്ന ദ്വൈവാർഷിക ജലക്കൃഷി പ്രദർശനവും വ്യാപാരമേളയുമായ അക്വാ നോർ 2023ലും പ്രതിനിധി സംഘം പങ്കെടുക്കും. ജലക്കൃഷി സാങ്കേതികവിദ്യ, നൂതനാശയങ്ങൾ എന്നിവയ്ക്കായുള്ള ലോകത്തിലെ ഏറ്റവും വലിയ വ്യാപാര പ്രദർശനങ്ങളിലൊന്നാണ് അക്വാ നോർ 2023. സുസ്ഥിരവും ലാഭകരവുമായ ജലക്കൃഷിക്കുള്ള ഏറ്റവും പുതിയ വികാസപരിണാമങ്ങളും പ്രതിവിധികളും പ്രദർശനത്തിലുണ്ടാകും. മത്സ്യത്തിന്റെ ആരോഗ്യം, തീറ്റ, ജനിതകശാസ്ത്രം, ഉപകരണങ്ങൾ, സംസ്കരണം, വിപണനം തുടങ്ങി മത്സ്യബന്ധനത്തിന്റെയും മത്സ്യക്കൃഷിയുടെയും വിവിധ വശങ്ങളിൽ വൈദഗ്ധ്യമുള്ള വിവിധ നോർവീജിയൻ സംരംഭങ്ങളുമായി പ്രതിനിധി സംഘം ആശയവിനിമയം നടത്തും.
മത്സ്യബന്ധന യാനങ്ങൾ, മത്സ്യബന്ധന തുറമുഖങ്ങൾ, ഹാച്ചറികൾ, കേജ് ഫാമുകൾ, സമുദ്രോൽപ്പന്ന സംസ്കരണ യൂണിറ്റുകൾ തുടങ്ങി മത്സ്യബന്ധനം, ജലക്കൃഷി അക്വാകൾച്ചർ എന്നിവയുമായി ബന്ധപ്പെട്ട നോർവേയിലെ അത്യാധുനിക സൗകര്യങ്ങളും പ്രതിനിധി സംഘം സന്ദർശിക്കും. പ്രതിനിധി സംഘം നോർവീജിയൻ അനുഭവത്തിൽ നിന്ന് പഠിക്കുകയും ഈ മേഖലകളിലെ സഹകരണത്തിന്റെയും നിക്ഷേപത്തിന്റെയും സാധ്യതകൾ ആരായുകയും ചെയ്യും.
പ്രതിനിധി സംഘം നോർവേയിലെ ഇന്ത്യൻ പ്രവാസികളുമായി ആശയവിനിമയം നടത്തുകയും മത്സ്യബന്ധന മേഖലയിൽ ഇന്ത്യാ ഗവൺമെന്റിന്റെ സംരംഭങ്ങളെയും നേട്ടങ്ങളെയും കുറിച്ച് അവരെ അറിയിക്കുകയും അവരുടെ നിർദേശങ്ങളും പ്രതികരണങ്ങളും തേടുകയും ചെയ്യും.
മത്സ്യബന്ധന മേഖലയിൽ ഇന്ത്യയും നോർവേയും തമ്മിലുള്ള പരസ്പരധാരണയും ഉഭയകക്ഷി സഹകരണവും വർധിപ്പിക്കാനും ഭാവിയിൽ പങ്കാളിത്തത്തിലൂടെ ഗണ്യമായ വികസനത്തിന് വഴിയൊരുക്കാനും ഈ സന്ദർശനം സഹായിക്കുമെന്നാണു പ്രതീക്ഷ.
--NS--
(Visitor Counter : 89
പ്രധാനമന്ത്രിയുടെ ഓഫീസ്
2001 ലെ പാര്ലമെന്റ് ആക്രമണത്തിലെ രക്തസാക്ഷികള്ക്ക് പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികളര്പ്പിച്ചു.
2001 ലെ പാര്ലമെന്റ് ആക്രമണത്തിലെ രക്തസാക്ഷികള്ക്ക് പ്രധാനമന്ത്രി ആദരാഞ്ജലികളര്പ്പിച്ചു
''2001 ല് ഈ ദിവസം പാര്ലമെന്റിനു നേരെ നടന്ന നിഷ്ഠൂരമായ ആക്രമണത്തില് രക്തസാക്ഷികളായവരുടെ ശൗര്യത്തെ നാം പ്രണമിക്കുന്നു. അവരുടെ ധൈര്യവും രണോത്സാഹവും ഓരോ ഇന്ത്യക്കാരനെയും പ്രചോദിപ്പിക്കുന്നു'', പ്രധാനമന്ത്രി പറഞ്ഞു.
AM MRD - 921
(Visitor Counter : 77
ഷിപ്പിങ് മന്ത്രാലയം
ഇന്ത്യ തദ്ദേശീയമായി നിർമ്മിച്ച വിമാനവാഹിനിക്കപ്പൽ, ‘വിക്രാന്ത്’ സമുദ്ര പരീക്ഷണത്തിനായി നീറ്റിലിറക്കി
ന്യൂ ഡൽഹി, ആസ്റ്റ് 04, 2021
(ഇന്ത്യൻ നാവികസേനയ്ക്കായി കൊച്ചിൻ ഷിപ്പ്യാർഡ് തദ്ദേശീയമായി നിർമ്മിച്ച രാജ്യത്തെ ഏറ്റവും സാങ്കേതികത്തികവുള്ള വിമാനവാഹിനിക്കപ്പൽ, 'വിക്രാന്ത്' സമുദ്രപരീക്ഷണങ്ങൾക്കായി നീറ്റിലിറക്കിയതിനെ കേന്ദ്ര തുറമുഖ, കപ്പൽ, ജലഗതാഗത മന്ത്രി ശ്രീ സർബാനന്ദ സോനോവാൾ പ്രശംസിച്ചു. തദ്ദേശീയമായി ഒരു വിമാനവാഹിനിക്കപ്പൽ രൂപകൽപ്പന ചെയ്യുകയും നിർമ്മിക്കുകയും ചെയ്തത് രാജ്യത്തെ സംബന്ധിച്ചിടത്തോളം വലിയ നേട്ടമാണെന്ന് അദ്ദേഹം പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ മെയ്ക്ക് ഇൻ ഇന്ത്യ, ആത്മ നിർഭർ ഭാരത് പദ്ധതികളുടെ യഥാർത്ഥ വിജയമാണിത്. രാജ്യത്തിന്റെ അഭിമാനമായ കൊച്ചിൻ ഷിപ്പ്യാർഡിനെയും ഇന്ത്യൻ നാവികസേനയെയും മന്ത്രി അഭിനന്ദിച്ചു.
വിവിധങ്ങളായ ഗതിനിയന്ത്രണ, ആശയവിനിമയ ഉപകരണങ്ങളും, കപ്പലിലെ മറ്റ് ഉപകരണങ്ങളും പരീക്ഷണങ്ങൾക്ക് വിധേയമാക്കും. വിക്രാന്തിന്റെ പ്രൊപ്പൾഷൻ പ്ലാന്റുകളുടെ സമുദ്രത്തിലെ പ്രവർത്തനവും കർശന പരിശോധനയ്ക്ക് വിധേയമാക്കും.
പൊതുമേഖലയിലെ ഏറ്റവും വലിയ കപ്പൽ നിർമ്മാണ ശാലയും, മന്ത്രാലയത്തിന് കീഴിലുള്ള ഏക കപ്പൽ നിർമ്മാണ ശാലയുമാണ് കൊച്ചിൻ ഷിപ്പ്യാർഡ് ലിമിറ്റഡ്. 2013 ഓഗസ്റ്റിൽ തദ്ദേശീയ വിമാനവാഹിനിക്കപ്പൽ നിർമ്മാണം പൂർത്തിയാക്കിയതോടെ വിമാനവാഹിനിക്കപ്പൽ രൂപകൽപന ചെയ്യാനും നിർമ്മിക്കാനും ശേഷിയുള്ള ചുരുക്കം രാജ്യങ്ങളുടെ പട്ടികയിൽ ഇന്ത്യയും അംഗമായി.
ഇന്ത്യൻ നാവികസേനയുടെ നേവൽ ഡിസൈൻ ഡയറക്ടറേറ്റ് തദ്ദേശീയമായിയാണ് വിമാനവാഹിനിക്കപ്പലിന്റെ അടിസ്ഥാന രൂപകൽപ്പന ചെയ്തത്. എഞ്ചിനീയറിംഗ്, നിർമ്മാണം, സാങ്കേതിക ഘടകങ്ങളുടെ സംയോജനം എന്നിവ കൊച്ചിൻ ഷിപ്പ്യാർഡ് ലിമിറ്റഡ് ആണ് നിർവ്വഹിച്ചത്. ഡിസൈനർക്ക് കപ്പലിലെ കമ്പാർട്ടുമെന്റുകളുടെ പൂർണ്ണമായ 3D കാഴ്ച ലഭ്യമാക്കാൻ സാധിക്കുന്ന സമഗ്രമായ സോഫ്റ്റ്വെയർ ഉപയോഗിച്ചാണ് കപ്പലിന്റെ എഞ്ചിനീയറിംഗ് നടത്തിയിരിക്കുന്നത്. രാജ്യത്ത് ആദ്യമായാണ് ഒരു വലിയ വിമാനവാഹിനിക്കപ്പലിന്റെ 3 ഡി മാതൃകയിൽ നിന്നും നിർമ്മാണ രൂപരേഖ തയ്യാറാക്കുന്നത്.
രണ്ട് ഫുട്ബോൾ മൈതാനങ്ങളുടെ വലിപ്പമുള്ള ഫ്ലൈറ്റ് ഡെക്ക് ഏരിയ ഉൾപ്പെടെ 40,000 ടൺ ഭാരമുള്ള രാജ്യത്തെ ഏറ്റവും വലിയ യുദ്ധക്കപ്പലാണിത്. ഈ തദ്ദേശീയ വിമാനവാഹിനിക്കപ്പലിന് 262 മീറ്റർ നീളവും, 62 മീറ്റർ വീതിയും, 59 മീറ്റർ ഉയരവുമുണ്ട്. 28 നോട്ടിക്കൽ മൈൽ ഉയർന്ന വേഗതയും, 18 നോട്ടിക്കൽ മൈൽ സഞ്ചാര വേഗതയും ‘വിക്രാന്തിന്’ ഉണ്ട്. ഏകദേശം 7,500 നോട്ടിക്കൽ മൈൽ നിരന്തര സഞ്ചാരത്തിനുള്ള ശേഷിയുമുണ്ട്. ഉപരിഘടനയിലെ അഞ്ച് അടക്കം 14 ഡെക്കുകളാണിതിലുള്ളത്. വനിതാ ഓഫീസർമാർക്കുള്ള പ്രത്യേക ക്യാബിനുകൾ ഉൾപ്പെടെ 1700 ഓളം ജീവനക്കാർക്കായി പ്രത്യേകം രൂപകൽപ്പന ചെയ്ത 2,300-ലധികം കമ്പാർട്ടുമെന്റുകളും കപ്പലിലുണ്ട്
മന്ത്രിസഭ
'' വൈബ്രന്റ് വില്ലേജ് പരിപാടി'' എന്ന കേന്ദ്രാവിഷ്കൃത പദ്ധതിക്ക് മന്ത്രിസഭയുടെ അംഗീകാരം. 4800 കോടി രൂപയുടെ പദ്ധതികളില് 26 ധനവിഹിതങ്ങളുണ്ടാകും
2022-23 മുതല് 2025-26 വരെയുള്ള സാമ്പത്തിക വര്ഷങ്ങളിലേക്കുള്ള വൈബ്രന്റ് വില്ലേജസ് പ്രോഗ്രാം  എന്ന കേന്ദ്രാവിഷ്കൃത പദ്ധതിക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. 4800 കോടി രൂപയാണ് പദ്ധതിയുടെ വിഹിതം
വടക്കന് അതിര്ത്തിയിലെ ബ്ലോക്കുകളിലെ ഗ്രാമങ്ങളുടെ സമഗ്രമായ വികസനത്തിലൂടെ തെരഞ്ഞെടുക്കപ്പെട്ട അതിര്ത്തി ഗ്രാമങ്ങളില് താമസിക്കുന്ന ജനങ്ങളുടെ ജീവിത നിലവാരം മെച്ചപ്പെടുത്തുന്നതാണ് പദ്ധതി. ജനങ്ങളെ അതിര്ത്തി പ്രദേശങ്ങളിലെ അവരുടെ ജന്മപ്രദേശങ്ങളില് തന്നെ താമസിക്കാന് പ്രോത്സാഹിപ്പിക്കുകയും ഈ ഗ്രാമങ്ങളില് നിന്ന് സ്വദേശംവിട്ടുപോകുന്നതിനുള്ള പ്രവണതയെ അസ്ഥിരപ്പെടുത്തി അതിര്ത്തിയുടെ മെച്ചപ്പെട്ട സുരക്ഷ വര്ദ്ധിപ്പിക്കുന്നതിനും ഇത് സഹായിക്കും.
രാജ്യത്തിന്റെ വടക്കന് അതിര്ത്തിയിലുള്ള 19 ജില്ലകളിലും 46 അതിര്ത്തി ബ്ലോക്കുകളിലും 4 സംസ്ഥാനങ്ങളിലും 1 കേന്ദ്രഭരണ പ്രദേശത്തിലും അവശ്യ അടിസ്ഥാന സൗകര്യ വികസനത്തിനും ഉപജീവന അവസരങ്ങള് സൃഷ്ടിക്കുന്നതിനും പദ്ധതിയിലൂടെ ഫണ്ട് നല്കും. ഇത് അതിര്ത്തി പ്രദേശങ്ങളിലെ ജനങ്ങളെ അവിടെ നിലനിര്ത്തുന്നതിനും സമഗ്രമായ വളര്ച്ച കൈവരിക്കുന്നതിനും സഹായിക്കും. . ആദ്യഘട്ടത്തില് 663 ഗ്രാമങ്ങളെയാണ് പദ്ധതിയില് ഉള്പ്പെടുത്തുക.
വടക്കന് അതിര്ത്തിയിലെ അതിര്ത്തി ഗ്രാമങ്ങളിലെ പ്രാദേശിക പ്രകൃതിദത്ത മനുഷ്യരുടെയും മറ്റ് വിഭവങ്ങളുടെയും അടിസ്ഥാനത്തില് ഇക്കണോമിക് ഡ്രൈവ്  കണ്ടെത്താനും വികസിപ്പിക്കാനും പദ്ധതി സഹായകരമാകും. സാമൂഹിക സംരംഭകത്വം പ്രോത്സാഹിപ്പിക്കല്, യുവജനങ്ങളേയും സ്ത്രീകളേയും നൈപുണ്യവികസനത്തിലൂടെ ശാക്തീകരിക്കല്, പ്രാദേശിക സംസ്ക്കാരവും പാരമ്പര്യ അറിവുകളുടെയും പൈതൃകത്തിന്റേയും സ്വാധീനത്തിലുള്ള ടൂറിസം ശേഷി എന്നിവയിലൂടെ ''ഹബ് ആന്റ് സ്പോക്ക് മാതൃക'' വളര്ച്ചാകേന്ദ്രങ്ങള് വികസിപ്പിക്കുകയും സാമൂഹികാധിഷ്ഠിത സംഘടനകളായ സഹകരണസ്ഥാപനങ്ങള്, സ്വയം സഹായ സംഘങ്ങള്, സര്ക്കാര് ഇതര സ്ഥാപനങ്ങള്  എന്നിയിലൂടെ '' ഒരു ഗ്രാമം, ഒരു ഉല്പ്പന്നം'' എന്ന ആശയത്തിലൂടെ സുസ്ഥിര കാര്ഷികവ്യാപാരം വികസിപ്പിക്കാനും മറ്റും പദ്ധതി സഹായിക്കും.
ഗ്രാമപഞ്ചായത്തുകളുടെ സഹായത്തോടെ ജില്ലാ ഭരണകൂടം വൈബ്രന്റ് വില്ലേജ് കര്മ്മപദ്ധതികള് രൂപീകരിക്കും. കേന്ദ്ര-സംസ്ഥാന പദ്ധതികളുടെ 100% പരിപൂര്ണ്ണതയും ഉറപ്പാക്കും.
എല്ലാ കാലാവസ്ഥയിലും റോഡുകളുമായുമായുള്ള ബന്ധിപ്പിക്കല്, കുടിവെള്ളം, 24 മണിക്കൂറും തടസമില്ലാത്ത വൈദ്യുതി ആഴ്ചയില് ഏഴുദിവസവും - സൗരോര്ജ്ജത്തിലും, പവനോര്ജ്ജത്തിലും ശ്രദ്ധ കേന്ദ്രീകരിക്കല്, മൊബൈല്, ഇന്റര്നെറ്റ് കണക്റ്റിവിറ്റി എന്നീ പ്രധാന ഫലങ്ങള്ക്കാണ് ശ്രമിക്കുന്നത്. ടൂറിസ്റ്റ് കേന്ദ്രങ്ങള്, വിവിധോദ്ദേശ്യ കേന്ദ്രങ്ങള്, ആരോഗ്യ-ക്ഷേമ കേന്ദ്രങ്ങള് എന്നിവയും ഇതിനോടൊപ്പം ഉള്പ്പെടുന്നുണ്ട്.
ബോര്ഡര് ഏരിയ ഡെവലപ്മെന്റ് പരിപാടിയുമായി ഇതിന് കൂട്ടിക്കുഴയ്ക്കല് ഉണ്ടാകില്ല. അനുവദിച്ചിട്ടുള്ള വിഹിതമായ 4800 കോടി രൂപയില് 2500 കോടി രൂപ റോഡുകള്ക്കായിട്ടായിരിക്കും ഉപയോഗിക്കുക.
-ND-
(
പ്രധാനമന്ത്രിയുടെ ഓഫീസ്
ഒരു ഇന്ത്യൻ ഡോക്ടറുമായുള്ള അഫ്ഗാനിസ്ഥാന്റെ അംബാസഡറുടെ അനുഭവത്തെക്കുറിച്ച് പ്രധാനമന്ത്രി ട്വീറ്റ് ചെയ്തു
നിങ്ങളുടെ അനുഭവത്തിന് ഇന്ത്യ-അഫ്ഗാനിസ്ഥാൻ ബന്ധങ്ങളുടെ സുഗന്ധത്തിന്റെ സത്തയുണ്ട്: പ്രധാനമന്ത്രി
ഇന്ത്യയിലെ അഫ്ഗാനിസ്ഥാൻ അംബാസഡർ ഫരീദ് മമുന്ദ്സെയുടെ ട്വീറ്റിൽ പ്രധാനമന്ത്രി ശ്രീ നരേന്ദ്ര മോദി അഭിപ്രായം പ്രകടിപ്പിച്ചു. . തന്റെയടുക്കലെത്തിയ രോഗി ഇന്ത്യയിലെ അഫ്ഗാൻ അംബാസഡറാണെന്ന് അറിഞ്ഞപ്പോൾ , ഒരു സഹോദരന്റെ പക്കൽ നിന്നും ഫീസ് ഈടാക്കില്ലെന്ന് പറഞ്ഞ ഒരു ഇന്ത്യൻ ഡോക്ടറെ സന്ദർശിച്ചതിന്റെ ഹൃദയസ്പൃക്കായവിവരണം അംബാസഡർ പോസ്റ്റ് ചെയ്തിരുന്നു. ട്വീറ്റ് ഹിന്ദിയിലായിരുന്നു. അംബാസഡർ പങ്കിട്ട ഈ സംഭവത്തിന് ഇന്ത്യ-അഫ്ഗാനിസ്ഥാൻ ബന്ധത്തിന്റെ സുഗന്ധത്തിന്റെ സത്തയുണ്ടെന്ന് പ്രധാനമന്ത്രി പറഞ്ഞു.
കമെന്റിട്ടവരിൽ ഒരാൾ ക്ഷണിച്ച രാജസ്ഥാനിലെ ഹരിപുര സന്ദർശിക്കണമെന്നും പ്രധാനമന്ത്രി അദ്ദേഹത്തോട് ആവശ്യപ്പെട്ടിട്ടുണ്ട്. ഒപ്പം സ്വന്തമായ ചരിത്രമുള്ള ഗുജറാത്തിലെ ഹരിപുര സന്ദർശിക്കണമെന്നും പ്രധാനമന്ത്രി പറഞ്ഞു.
ഇന്ന് ഡോക്ടേഴ്സ് ദിനമാണ്.
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 184.97 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഏപ്രിൽ 1, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 184.97 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.62 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 75.89 കോടി പിന്നിട്ടു
(ന്യൂഡൽഹി, സെപ്റ്റംബർ 15, 2021
കഴിഞ്ഞ 24 മണിക്കൂറിൽ 61,15,690 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 75.89 കോടി  പിന്നിട്ടു.76,68,216 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 38,012 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,25,22,171 ആയി. ദേശീയ രോഗമുക്തി നിരക്ക് 97.62%.
തുടർച്ചയായ 80 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 27,176 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,51,087. പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.05 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 16,10,829 പരിശോധനകൾ നടത്തി. ആകെ 54.60 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.00 ശതമാനമാണ്. കഴിഞ്ഞ 82 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.69 ശതമാനമാണ്. കഴിഞ്ഞ 16 ദിവസമായി ഇത് 3 ശതമാനത്തിൽ താഴെയും 99 ദിവസമായി 5 ശതമാനത്തിൽ താഴെയുമാണ്
SKY